钦定古今图书集成/理学汇编/文学典/第010卷 > 郑瑗井观琐言 > 《晋唐无文非定论》
## 钦定古今图书集成/理学汇编/文学典/第010卷 > 郑瑗井观琐言 > 《晋唐无文非定论》

欧公谓晋无文章，惟《归去来辞》，东坡亦谓唐无文章，
惟《盘谷序》。予谓欧公固不易之论，坡老之言则有未
谕者。唐诸家文姑勿论，只以昌黎文观之，亦未必都
无一篇可比《盘谷序》也。金儒王从之尝病《归去来辞》
前想像，后直述不相侔，谓《盘谷序》前云“友人”，后云昌
黎韩愈，似不相识。其言亦有理。